# Forskrift om reglement for orden og oppførsel ved Morellbakken skole

Vedtatt av driftsstyret ved Morellbakken skole **01.12.2015** med hjemmel i lov 17.07.10 og vedtak i Oslo bystyre 25.09.2012

**Skolen vår skal være et sted der alle trives – hvor alle har respekt for hverandre,**


**og hvor alle går sammen om å skape et trygt, aktivt og godt læringsmiljø.**

**Reglementet gjelder i skoletiden, når skolen har ansvar for elevene, uansett om det er på skolens område eller andre steder, og på skoleveien.**

**Orden**

* Du følger din undervisningsplan og møter presis og forberedt til undervisningen.
* Du har med deg nødvendig utstyr til timen.
* Du holder orden på egne saker og skolens utstyr som du får bruke.
* Du gjør arbeid til rett tid og overholder frister.
* Du spiser ikke i timen. Vi spiser ikke godteri og søtsaker på skolen.
* Du tar ansvar og bidrar til at skolen er ryddig og fin.
* Du bruker hjelm når du sykler til/ fra skolen. Sykler og andre fremkomstmidler brukes ikke i skoletida.

**Oppførsel**

* Du er positiv og hyggelig og behandler medelever, ansatte og andre du møter i skolehverdagen med respekt uansett kjønn, nasjonalitet, livssyn, seksuell orientering m.m.
* Du bidrar til et godt læringsmiljø og arbeidsro for alle.
* Du holder ingen utenfor og er ikke med på mobbing.
* Du bidrar til å holde skolen fri for søppel, hærverk og tagging.
* Du er bare borte fra skolen når du har gyldig grunn (sykdom meldt av foresatte eller innvilget permisjon)
* Du tar godt vare på skolebøker, PC og skolens inventar.
* Du respekterer andres eiendeler som skolesaker, klær etc.
* Du følger skolens regler for bruk av mobiltelefon og IKT og viser nettvett. PC og mobiltelefon brukes kun etter avtale med lærer.
* Du er redelig og fusker ikke.
* Du har ikke med deg farlige gjenstander på skolen og løser ikke uenighet med vold eller trusler.
* Du har ikke med eller bruker tobakk, snus, alkohol eller andre rusmidler i skoletiden.
* Du bruker ikke plagg som helt eller delvis dekker ansiktet.
* Du går ikke utenfor skolens område i skoletida.

|  |
| --- |
| **Ved brudd på skolens regler, kan reaksjonen bli slik:**   * Anmerkning * Melding til foresatte * Nedsatt ordens- eller oppførselskarakter * Skjerming fra andre elever * Pålegg om å rette opp skade eller krav om økonomisk erstatning * At man må møte før eller etter skoletid for å ha samtale med lærer/ rektor og/ eller for å utføre pålagte oppgaver. * Ved fusk: annullering av vurdering * Bortvisning for resten av dagen * Bortvisning fra skolen i inntil 3 dager * Midlertidig eller permanent klassebytte * Midlertidig eller permanent skolebytte * Inndragelse av farlige og ulovlige gjenstander * Politianmeldelse |